stanford-oval/wikipedia huggingface dataset:
חטיפה בידי חוצנים
היפנוזה > טענות נגד השימוש בהיפנוזה

חטופים לכאורה מחפשים מהפנטים כדי לפתור בעיות כמו זמן חסר או כאבי ראש לא מוסברים. בתחילה המהפנט אוסף מידע לגבי הסימפטומים, ואז מבצע היפנוזה לחטוף לכאורה. הספקנים טענו שהתהליך עשוי ליצור זכרונות כוזבים על פי התהליך הבא:
אדם שומע על הרעיון כי ייתכן שחוויה תמוהה שעבר קשורה לחטיפה בידי חוצנים.
האדם מחפש מטפל עם ראש פתוח שמקבל את רעיון קיומם של עב"מים.
לחלופין, המטפל מציע לאדם את האפשרות שהוא נחטף.
לא נחקרים הסברים חלופיים לתופעות.
המטופל מתחיל להתעניין בסיפורים של חטיפה בידי חוצנים.
המטפל נותן לגיטימציה או מאשר את סיפורו של המטופל.
המטופל מחליט שאכן נחטף.
היפנוזה > טיעונים בעד שימוש בהיפנוזה

ג'ון מאק ציין כי זכרונות החטיפה מודחקים מסיבות כאלו ואחרות. הרפיה קלה, אפילו ללא צורך בשימוש בהיפנוזה, מסייעת להעלאת הזכרונות על פני השטח.
הסברים

הסברים רבים הוצעו לתופעת סיפורי החטיפה בידי חוצנים.
חלק מהחוקרים כלל לא טרחו להסביר את התופעה אלא רק רשמו אותה והשוו אותה לתופעות דומות.
אחרים סוקרנו מהתופעה, אבל היו הססניים בקבלת מסקנות מוחלטות. מאק אמר כי "מה שברור הוא שישנה כאן תעלומה. רחוק מזה, אני לא חושב שאפשר לומר."
הפרופסור לספרות טרי מאתסון התעלם משאלת הממשות של סיפורי החטיפה והוקסם מהפופולריות שלהם. "אלו סיפורים שמעוררים הזדהות בשל המאפיין של חוסר האונים האנושי."
הסברים > נקודת מבט ספקנית

רוב המדענים וההיסטוריונים מאמינים כי סיפורי החטיפה לא התרחשו באמת.
השערות שונות הוצעו על ידי הספקנים כדי להסביר את הסיפורים. השערות אלו מתמקדות בעיקר בבעיות פסיכולוגיות שונות. ספקנים גם טוענים כי ייתכן שסיפורים רבים הומצאו מסיבות אלו ואחרות.
הסברים > נקודת מבט ספקנית > דוגמאות

הסברים חלופיים לסיפורי החטיפה כללו הזיות, סכיזופרניה זמנית, התקפי אפילפסיה, סיוטים ושיתוקי שינה. שיתוקי שינה רבים מלווים בהזיות ותחושה של מישהו חיצוני באזור.
ייתכן שהחטופים לכאורה חוו חלומות צלולים ספונטניים.
ייתכן שהחטופים לכאורה היו תחת השפעת אלכוהול או סמים.
ייתכן שגז ביצות או דברים דומים גרמו להזיות.
טענות בולטות למקרים לכאורה של חטיפה בידי חוצנים

1957 - חטיפתו של אנטוניו וילאס בואס (ברזיל)
1961 - חטיפתם של בטי ובארני היל (ארצות הברית)
1975 - חטיפתו של טרוויס וולטון (ארצות הברית)
חטיפות חוצנים בתרבות הפופולרית

לאורך השנים חטיפות החוצנים הופיעו פעמים רבות בסרטי, ספרי וסדרות מדע בדיוני שונים, ביניהם:
היום השלישי
תיקים באפלה
עור מסתורי
מפגשים מהסוג השלישי
אש ברקיע
התייצבות (סרט) (אנ')
Taken (מיני-סדרה) (אנ')
ראו גם

חוצנים
הסיווג של היינק
הערות שוליים

↑  Miller, John G. "Medical Procedural Differences: Alien Versus Human." In: Pritchard, Andrea & Pritchard, David E. & Mack, John E. & Kasey, Pam & Yapp, Claudia. Alien Discussions: Proceedings of the Abduction Study Conference. Cambridge: North Cambridge Press, 1994. pp. 59–64.
↑  Bullard, Thomas E. "The Rarer Abduction Episodes." In: Pritchard, Andrea & Pritchard, David E. & Mack, John E. & Kasey, Pam & Yapp, Claudia. Alien Discussions: Proceedings of the Abduction Study Conference. Cambridge: North Cambridge Press, 1994. pp. 72–74.
↑  "Testament for Believers". אורכב מ-המקור ב-21 בנובמבר 2007. On the night of Sept. 19, 1961, Barney Hill and his wife Betty were driving home to Portsmouth, N.H., after a holiday in Montreal. A brilliant waxing moon sailed through a cloudless and star-fretted sky. {{cite news}}:  (עזרה)
↑  unitogel, Unitogel: Login Unitogel, Daftar Unitogel, Link Unitogel, Situs Uni Togel Terpercaya, Unitogel: Login Unitogel, Daftar Unitogel, Link Unitogel, Situs Uni Togel Terpercaya (ב־)
↑
↑  Kirsch, II; Lynn SJ (1996). "Alleged Alien Abductions: False Memories, Hypnosis and Fantasy Proneness". Psychological Inquiry. 7 (2): 151–55. doi:10.1207/s15327965pli0702_8. אורכב מ-המקור ב-21 בספטמבר 2009. {{cite journal}}:  (עזרה)
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
| --- | --- |
בקרת זהויות :  NLI: 987007544294505171  BNE: XX554023  BnF: cb12545941d (data)  GND: 4647817-6  LCCN: sh96002201  SUDOC: 034736794 
פסל של חוצן מגזע ה"אפורים" במוזיאון העב"מים בדיארבקיר שבטורקיה
י"ג בתשרי

י"ג בתשרי הוא היום השלושה עשר בחודש הראשון 
בשנה העברית, למניין החודשים מתשרי, והיום השלושה עשר בחודש השביעי 
למניין החודשים מניסן. י"ג בתשרי לעולם לא יחול, בלוח העברי הקבוע, בימים שני, רביעי ושישי, ועל כן הוא משתייך לקבוצת הימים הנקראת "לא בדו".
חגים ומועדים

הימים שבין יום כיפור לסוכות
אירועים היסטוריים

ה'תשי"א – תחנת גלי צה"ל מתחילה את שידוריה
ה'תשמ"ז – הנווט רון ארד נפל בשבי ארגון אמל לאחר שמטוסו נפל בדרום לבנון
ה'תשס"א – אספסוף פלסטיני מבצע את הלינץ' ברמאללה בשני חיילים ישראלים ומרטש גופותיהם. אירוע זה הסלים את העוינות באינתיפאדה השנייה
ה'תשס"ג – פיגוע התאבדות באוטובוס בתל אביב, בו נהרגו 6 אנשים
נולדו

ה'תרנ"א – רבי מרדכי שלמה פרידמן האדמו"ר מבויאן בניו יורק, חבר מועצת גדולי התורה וראש אגודת האדמו"רים בארצות הברית (נפטר ה' באדר ה'תשל"א)
ה'תש"ח – שאול יהלום, פוליטיקאי ישראלי
ה'תשי"ט – יעקב כהן, שחקן וקומיקאי ישראלי (נפטר ב-ה'תשפ"ה)
נפטרו

ה'תנ"א – רבי חגי חנוך פרנקל, דיין בווינה, רב ואב"ד במברג והנאו.
ה'תקס"ג – רבי שלום שכנא מפראהביטש (נולד ה'תקכ"ט)
ה'תקע"ג – מאיר אנשל רוטשילד, מייסד שושלת רוטשילד (נולד ה'תק"ד)
ה'תקצ"ח – רבי עקיבא איגר, מגדולי האחרונים (נולד א' בחשוון ה'תקכ"ב)
ה'תרמ"ג – רבי שמואל שניאורסון האדמו"ר הרביעי של חסידות חב"ד (נולד ב' באייר ה'תקצ"ד)
ה'תרמ"ה – רבי מנחם מנדל פנט בנו של רבי יחזקאל פנט (המראה יחזקאל) היה האדמו"ר השני מדעעש (נולד ב-ה'תקע"ח)
ה'תרע"ג – הרב חיים ברלין אב"ד ור"מ וולוז'ין, רבה של מוסקבה וירושלים (נולד ה' בשבט ה'תקצ"ב)
י"ב בתשרי – י"ד בתשרי
תשרי
חנוכייה ציבורית

חנוכייה ציבורית בדונצק, אוקראינה
חסיד חב"ד מדליק חנוכייה ציבורית
החנוכיה האירנית דולקת בכיכר החטופים - המיצב "מחושך לאור" של האמן אלי גרוס העשוי משברי טילים שנורו על ישראל במהלך מלחמת חרבות ברזל
חנוכייה ציבורית היא חנוכייה המוצגת לציבור באופן פומבי במהלך חג החנוכה. חנוכייה ציבורית מוצגת בציבור כדי לחגוג את החג ולפרסם את נס פך השמן. הדלקת נרות החנוכה הציבורית מלווה בדרך כלל על ידי אירוע ציבורי באחד הלילות של חנוכה בהשתתפות אנשים רבים ולרוב גם אישים באים להדליק נרות חנוכה.
במהלך חג החנוכה בישראל, ניתן לראות חנוכיות ציבוריות רבות המוצגות לראווה ביישובים היהודים בארץ. בדרך כלל, רוב החנוכיות הציבוריות במדינת ישראל נמצאות בבתי כנסת, מרכזים מסחריים ומקומות הומי אדם. כמו כן, החנוכיות הציבוריות מודלקות בטקס חגיגי עם אישי ציבור.
הראשון שהחל לפעול על מנת שיוצגו חנוכיות ציבוריות רבות ככל האפשר הוא רבי מנחם מנדל שניאורסון, הרבי מלובביץ'. עד היום פועלים אלפי שלוחי חב"ד בנושא זה, בכל רחבי העולם.
בהלכה

רבים מפוסקי ההלכה סבורים שאין לברך את ברכות ההדלקה במקומות ציבוריים, שכן חז"ל תיקנו להדליק רק בפתחי הבתים, או בחלונות הפונים לרשות הרבים, לדעתם ברכה במקום זה נחשב כברכה לבטלה, אולם יש פוסקים המתירים לברך במקומות אלו לדעתם עיקר תקנת חז"ל הוא לפרסם את הנס ולכן אין הבדל אם מדליק בפתחי הבתים או ברחוב.
היסטוריה

הרעיון של הדלקת חנוכייה ציבורית נועד כדי לפרסם את הנס של חנוכה לכמה שיותר אנשים. הראשון שפעל להדלקת חנוכיות ציבוריות הוא הרב מנחם מנדל שניאורסון. בשנת 1974 הודיע הרבי מלובביץ' על קמפיין להעלאת המודעות לחג החנוכה ונס פך השמן ועודד את חסידיו להדליק חנוכיות בציבור.
בשנת 1974, בהמשך הקמפיין המודעות לחג החנוכה של הרבי מלובביץ', הדליק הרב אברהם שם טוב חנוכייה למרגלות הפעמון בהיכל העצמאות בארצות הברית. בשנה שלאחר מכן, בשנת 1975, האמרגן ביל גרהם הדליק את החנוכייה של בית חב"ד בסן פרנסיסקו במסגרת הקמפיין של הרבי מלובביץ'.
היסטוריה > מאבקים משפטיים בארצות הברית

בכל שנה מאז 1982 הציבה עיריית פיטסבורג חנוכייה לצד עץ חג מולד, בסמוך לבית העירייה, שנמצא בבניין המשותף לעיר ולמחוז אלגני. בתצוגה נפרדת על מדרגות הבניין הוצבה גם תצוגת חג מולד עם סמלים המייצגים את לידת ישו (Nativity scene). בדצמבר 1986 עתרו האיגוד האמריקאי לחירויות אזרחיות ושבעה תושבים מפיטסבורג נגד המחוז והעירייה בדרישה שתופסק הצגת הסמלים הדתיים, בהתאם לאיסור על מיסוד וקידום דת על ידי המדינה בתיקון הראשון לחוקת ארצות הברית. בית המשפט המחוזי דחה את העתירה, אך בית המשפט הפדרלי השלישי לערעורים הפך את ההחלטה והורה למשיבים להסיר את החנוכייה ואת כל סמלי חג המולד. המחוז, העיר וחב"ד עתרו לבית המשפט העליון של ארצות הברית נגד ההחלטה.
בפסיקה מורכבת של בית המשפט העליון, שנמסרה ב-1989, ארבעה שופטים קבעו שכל המוצגים (עצי חג המולד, החנוכייה ותצוגת הלידה של ישו) הם חוקתיים; שלושה שופטים קבעו שכל התצוגות אינן חוקתיות; ושני שופטים קבעו שהצבת החנוכייה ועץ חג המולד זה לצד זה היא חוקתית, אך תצוגת הלידה של ישו אינה חוקתית ויש להסירה. התוצאה, אם כן, הייתה שהצבת החנוכייה בתנאים המסוימים של המקרה היא חוקתית (6 מול 3) בעוד תצוגת הלידה של ישו אינה חוקתית (5 מול 4).
שני השופטים שקבעו שתצוגת הלידה של ישו אינה חוקתית ואילו הצבת החנוכייה היא חוקתית נימקו את החלטתם באופן מעט שונה זה מזה. השופט הארי בלקמן, שכתב את החלטת הרוב, הסביר שגם עצי חג מולד וגם חנוכיות הפכו בחברה בת זמננו לסמלים חילוניים, בעוד שתצוגת הלידה של ישו מעבירה ללא ספק מסרים דתיים. השופטת סנדרה דיי או'קונור הסכימה עם בלקמן שעצי חג המולד הם כיום סמלים חילוניים, אך לגבי החנוכייה היא קבעה כי "על אף שייתכן שיש לחנוכה פנים חילוניים מסוימים, זהו חג דתי בעיקרו, והחנוכייה היא סמלו הדתי המרכזי ומוקד הפולחן בו". עם זאת, היא קבעה שבהצגת החנוכייה לצד עצי חג המולד, ובהוספת כיתוב המצדיע לערך החירות, העבירה העיר מסר של פלורליזם וחופש האמונה, כך שהצופה הסביר לא יכול לפרש את התצוגה בכללה כתמיכה ביהדות או בנצרות ואי-תמיכה באמונות אחרות.
השופט ויליאם ברנן תקף בדעת מיעוט את הקביעה של בלקמן שניתן להתייחס לחנוכייה כאל סמל חילוני ואת הטענה של או'קונור שיחד עם עץ חג המולד החנוכייה מעבירה מסר פלורליסטי. לפי ברנן לכל או כמעט לכל חג דתי מרכזי יש היסטוריה ופרקטיקות שאינן דתיות באופן מוחלט, אך "אין בעובדה שחנוכה חולקת [עם חגים דתיים אחרים] רקע מעין זה, כדי להופכה לחג חילוני... החנוכייה היא ללא עוררין סמל דתי, המשמש לפולחן בחגיגה שלה משמעות דתית עמוקה. זהו, לדעתי, כל שצריך להיאמר".
החלטת בית המשפט השאירה בידי בתי משפט נמוכים יותר מרחב לשיקול דעת, ובמספר מקרים אסור בתי המשפט על הצגת חנוכיות במרחבים ששייכים למדינה. כך למשל, ב-1991 קיבל בית המשפט בברלינגטון שבוורמונט את העמדה שיש לאסור על חב"ד להציג חנוכייה בפארק העירוני בימי חנוכה. נציגי חב"ד קיבלו רישיון מהעיר להציג חנוכייה בפארק עד 1986, אך ב-1988 עתרו מספר גורמים כנגד הרישיון, ביניהם רב בית הכנסת הרפורמי הר סיני בעיר. מספר ארגונים יהודיים, ביניהם הוועד היהודי-האמריקאי, תמכו בהחלטה והתנגדו לניסיון של אנשי חב"ד להציג סמלים דתיים במרחב הציבורי.
במקרה אחר מ-2004, חב"ד דרום אוהיו נגד סינסינטי, החליט בית המשפט הפדרלי השישי לערעורים שחוקת ארצות הברית אוסרת על העיר סינסינטי למנוע מקבוצה דתית להציג חנוכייה בכיכר העיר המרכזית, אזור שמהווה פורום ציבורי להבעת עמדות פרטיות. החלטה זו נשענת על הזכות לגישה שווה לתחום הציבורי.
חנוכיות ציבוריות ידועות > ארצות הברית ארצות הברית

חנוכיות ציבוריות שימשו כתאורה בשנת 1974 בוושינגטון די. סי. ביוזמתו של הרב מנחם מנדל שניאורסון. חגיגת המנורה הציבורית הבולטת ביותר מתרחשת בבירת ארצות הברית, וושינגטון, והיא ידועה בתור החנוכייה הלאומית של ארצות הברית. בשנת 2013 חב"ד תכננה 15,000 אירועי תאורה על ידי חנוכיות ציבוריות בקהילות היהודיות ברחבי העולם.
חנוכיות ציבוריות ידועות > ארצות הברית ארצות הברית > החנוכייה הלאומית של ארצות הברית

בשנת 1979 נחנכה החנוכייה הלאומית של ארצות הברית על ידי הנשיא ג'ימי קרטר (אז החנוכייה עדיין לא נקראה 'החנוכייה הלאומית של ארצות הברית'), ומאז אישי ציבור בארצות הברית מדליקים בה נרות מדי חנוכה. הנשיא קרטר נכח בהדלקת הנרות בפעם הראשונה, ומחליפו בתפקיד רונלד רייגן הכריז עליה כ"החנוכייה הלאומית של ארצות הברית". בשנת 2009 החנוכייה הודלקה על ידי ראש סגל הבית הלבן רם עמנואל ועוד אישים אחרים. בשנת 2011 הדליק את החנוכייה ראש משרד הניהול והתקציב ג'ק לו.
חנוכיות ציבוריות ידועות > ארצות הברית ארצות הברית > ניו יורק סיטי

בניו יורק נמצאת החנוכייה הגדולה בעולם. החנוכייה נמצאת בשדרה החמישית, מנהטן ליד הסנטרל פארק. החנוכייה היא 32 מטרים והיא נמדדת ב-40,000 ליברה. החנוכייה הזאת היא עבודתו של יעקב אגם. בגלל הגובה הרב של החנוכייה, החברה קוד אדיסון מסייעת בהדלקת המנורות של החנוכייה.
חנוכיות ציבוריות ידועות > בריטניה > הפרלמנט הבריטי

בכל שנה, בית הנבחרים הבריטי מזמין חנוכייה גדולה המוצגת לציבור לביתו של יושב ראש בית הנבחרים הבריטי. החנוכייה המשמשת כיום את בית הנבחרים הבריטי הוזמנה על ידי יו"ר הפרלמנט הבריטי לשעבר, מייקל מרטין.
חנוכיות ציבוריות ידועות > בריטניה > כיכר טרפלגר

החל משנת 2007 מארגנת תנועת חב"ד טקס חנוכה והצגת חנוכייה ציבורית גדולה בכיכר טרפלגר. החגיגה בכיכר ממומנת על ידי ועד שליחי הקהילות, בית חב"ד וראש עיריית לונדון.
חנוכיות ציבוריות ידועות > גרמניה

בברלין ניצבו בשנת 2022 ארבעים חנוכיות ציבוריות, המרכזית שבהן מול שער ברנדנבורג.
חנוכיות ציבוריות ידועות > ישראל

חנוכיות ציבוריות מוצגות לראווה בכל היישובים היהודיים בארץ. מהבולטות שבהם: החנוכייה על גג מערת המכפלה בחברון, חנוכיית הענק בכיכר רבין בתל אביב והחנוכייה הציבורית בנמל התעופה בן-גוריון, על מנת לפרסם את חג החנוכה לתיירים.
חנוכיות ציבוריות ידועות > קפריסין

בכל שנה מוצגת חנוכייה בבירת קפריסין, ניקוסיה. ניקוסיה היא אחת מערי הבירה הראשונות שהוצבו בהם חנוכיות ציבוריות למען הקהילה היהודית בקפריסין.
חנוכיות ציבוריות ידועות > קנדה

חנוכייה ציבורית מוצבת מדי חנוכה בבניין עיריית טורונטו, וכמו כן מוצבות גם חנוכיות ציבוריות בכיכרות טורונטו.
שיירות האור

אופציה נוספת לפרסום הנס היא העמדת חנוכיה חשמלית על גג הרכב. מאות ואלפי רכבי חב"ד מסתובבים ברחבי הארץ במהלך החנוכה ועל גגם דגם של חנוכיה חשמלית. לעיתים מתקיימת שיירה של עשרות רכבים הנושאים חנוכיות.
ראו גם

טקס חנוכה בבית הלבן
הערות שוליים

↑  הרב שמואל הלוי ואזנר, שו"ת שבט הלוי חלק ד' סימן ס"ו. הרב משה שטרנבוך, תשובות והנהגות חלק א' סימן שצח. הרב אליעזר יהודה וולדנברג, שו"ת ציץ אליעזר חלק ט"ו סימן ל. וכמו כן הביאו בשמו של הרב שלמה זלמן אוירבך בספר אז נדברו חלק ו' סימן עה (בדברי השואל).
↑  בנימין יהושע זילבר, אז נדברו, חלק ה' סימן לז, ובחלק ו' סימן עה. הרב עובדיה יוסף, חזון עובדיה, חנוכה עמוד מז. יעקב ניסן רוזנטל, משנת יעקב על הרמב"ם עמוד רצ"א.
↑  With Tin Menorahs, an Outreach to Promote Faith, באתר ניו יורק טיימס
1 2 3  US Supreme Court, County of Allegheny v. ACLU, 492 U.S. 573 (1989), Justia
↑  Alan Tauber, "County of Allegheny v. American Civil Liberties Union (1989)", The First Amendment Encyclopedia, 2009
↑  Richi Angel, "The Reindeer Rule: Lynch and Allegheny Explained", The Federalist Society
↑  Chabad-Lubavitch v. City of Burlington
↑  Jewish Telegraphic Agency, "Court Decision Barring Menorah is Applauded by Jewish Groups", June 13 1990
↑  The Pew Forum on Religion and Public Life, "Religious Displays and the Courts", June 2007
↑  https://www.rbb24.de/panorama/beitrag/2022/12/berlin-brandenburg-potsdam-chanukka-leuchter-brandenburger-tor.html
↑  חנוכייה חבדי"ת על גג מערת המכפילה
↑  ראש העיר רון חולדאי בהדלקה בכיכר רבין, COL
נשיא ארצות הברית ג'ימי קרטר מדליק נר בחנוכייה הלאומית של ארצות הברית, וושינגטון די. סי, 1979
חנוכייה ציבורית מוצבת במשכן הנשיא, ירושלים
החנוכייה הציבורית המוצגת בניקוסיה
י"ז בתשרי

י"ז בתשרי הוא היום השבעה עשר בחודש הראשון 
בשנה העברית, למניין החודשים מתשרי, והיום השבעה עשר בחודש השביעי 
למניין החודשים מניסן. י"ז בתשרי לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
חגים ומועדים

היום השני של חול המועד סוכות בארץ ישראל ובחוץ לארץ היום הראשון
אירועים היסטוריים

על פי ספר בראשית, תיבת נח נחה על הר אררט.
ה'תשכ"ג – החל משבר הטילים בקובה
ה'תשמ"ו – מטוסי חיל האוויר תקפו את מפקדות אש"ף בתוניס
ה'תשמ"ז – רוטציה בראשות הממשלה: יצחק שמיר מציג את הממשלה העשרים ושתים (ממשלת האחדות הלאומית חלק ב'), ומתחיל את כהונתו השנייה כראש ממשלת ישראל
ה'תשס"ב – אסון המטוס בים השחור:מטוס נוסעים של סיביר אייר מדגם טופולב 154, בדרכו מתל אביב לנובוסיבירסק, מתרסק בים השחור לאחר שנפגע בשוגג מטיל של צבא אוקראינה. 78 נוסעי המטוס ואנשי הצוות נהרגו
נולדו

ה'תרמ"ז – דוד בן-גוריון, ראש הממשלה הראשון של מדינת ישראל (נפטר ה'תשל"ד)
ה'תש"ח – אהרן צ'חנובר, ביוכימאי ישראלי, חתן פרס נובל לכימיה לשנת 2004
ה'תש"ך – ניר ברקת, חבר הכנסת מטעם הליכוד ובעבר ראש עיריית ירושלים
נפטרו

ה'תרל"ה – הרב מנחם מנדל בודק, היה מקובל, היסטוריון, סופר ועורך
ה'תרצ"ב – הרב קלונימוס קלמן ובר רב העיר פישטאני בסלובקיה (נולד ב-ה'תרל"א)
ה'תש"ח – אריה בבקוב פעיל ציוני (נולד ב-ה'תר"מ)
ה'תשל"ד – אלוף אברהם מנדלר (אלברט), מפקד אוגדה בסיני, נהרג כאשר טיל נגד טנקים פגע בנגמ"ש שלו, במהלך מלחמת יום הכיפורים
ה'תשל"ה – דוד אוקס, הרב האחרון של לייפציג והמנהל הראשון של תיכון צייטלין
ה'תשמ"ח – הרב רפאל נחמן הכהן, משפיע (חב"ד) ומלמד חב"די, אביו של הרב יואל כהן
ה'תשס"ב – הרב אהרן סולובייצ'יק תלמיד חכם וראש ישיבה אמריקני (נולד ט' באייר ה'תרע"ז)
ה'תשע"ב – בת שבע קניבסקי, רבנית, אשת הרב חיים קניבסקי
ה'תשפ"א – רבי מרדכי ישכר בער לייפר, האדמו"ר מפיטסבורג.
ט"ז בתשרי – י"ח בתשרי
תשרי
דוד בן-גוריון
נאוטניה

השוני המורפולוגי בין שלדי הפרימטים מהמינים השונים מושג כולו בנאוטניה והיפרמורפיזם
נאוטניה (נהגה: נֵאוֹטֶניָה) היא תופעה ביולוגית שבה פרט של אורגניזם כלשהו נראה צעיר אך מפגין סימנים של בגרות מינית. דוגמה לכך היא זחל שמסוגל להטיל ביצים. תופעה זו נחקרת על ידי הענף העוסק בביולוגיה התפתחותית.
מקור המילה במחקרים גרמניים, שהשתמשו בצמד מושגים מיוונית: νέος (נאוס, צעיר) ו- τείνειν (טניין, נטייה) כלומר נטייה להישאר צעיר.
ישנם גנים שתפקידם לווסת את מידת הביטוי של גנים אחרים ואת משכו. גנים אלו נקראים "גנים רגולטיביים". מוטציה בגן כזה עוצרת, מאטה, מאיצה, מפתחת מבנה מסוים או התנהגות מסוימת אצל הפרט. לעצירה והאטה כזו קוראים נאוטֶניה. להאצה ולפיתוח קוראים היפרמורפיזם. דוגמאות: אישה שבגלל מוטציה תפריש לדמה יותר טסטוסטרון מהרגיל תגדל זקן כמו גבר (היפרמורפיזם) וגבר שבגלל מוטציה יפריש לדמו הורמונים נשיים יגדל שדיים (היפרמורפיזם). הכשכוש בזנב אצל כלב הבית הוא נאוטני – זו התנהגות של גורי זאבים.
סוג חשוב של נאוטניה הוא הגעה לבגרות המינית לפני ההגעה ל"בגרות פיזיולוגית", כפי שקורה בשלב הלרווה (מעבר בין השלב העוברי לשלב הבגרות) של מיני סלמנדרה מסוימים, כגון אקסולוטל מקסיקני.
תופעת נאוטניה בבני אדם

האנתרופולוג הפיזיולוגי בארי בוגין מחשיב את ציורה של בטי בופ - דמות מוכרת בסדרת סרטים מצוירים מארצות הברית, כדוגמה מייצגת של נאוטניה
בהשוואה לקופי האדם, מוח האדם הוא היפרמורפי, אולם תכונות רבות אחרות הן נאוטניות. האדם, לדוגמה, מטיב להלך על שתיים כמו גורי גורילות ושימפנזים ובניגוד לבוגרי גורילות ושימפנזים, ההתבגרות שלו איטית יותר, והוא ממשיך ללמוד ולשחק כמעט כל חייו.
לדעת ברין, מידת הנאוטניה של הגברים והנשים אינה שווה. נשים היפרמורפיות ביחס לגברים, למשל בזה שהן מתבגרות מהר יותר ובזה שהחזה שלהן מפותח יותר. בהשוואה לקופי האדם, התפתחות החזה אצל הנשים היא דוגמה טובה להיפרמורפיזם משום שאצל נקבות קופי האדם, החזה בולט רק בעונת הייחום וגם אז הוא בולט פחות מאצל נשים.
נשים נאוטניות ביחס לגברים ודומות יותר לילדים במידת שיעור הגוף, בגוון הקול ובתכונות רבות אחרות.
תופעת נאוטניה בבני אדם > התפתחות האדם ותפיסת הנאוטניה

תכונות פיזיות באדם, המיוחסות לנאוטניה על פי חוקרים שונים הן: פנים פחוסות או רחבות, מוח גדול, גוף חסר שיער, אף קטן, הקטנת גשר הגבות, שיניים קטנות, לסת עליונה ותחתונה קטנות, גולגולת כדורית, עצמות גולגולת דקות, גפיים קצרות ביחס לאורך הגו, רגליים ארוכות מהידיים, עיניים גדולות ועמידה על שתי הרגליים.
ישנם חוקרים רבים הסבורים שתופעת הנאוטניה מסבירה את התפתחותן והישרדותן של תכונות אלו. חוקר הטבע וההתפתחות הנודע סטיבן ג'יי גולד המנוח, אשר פיתח את גישת ההתפתחות המדורגת בשלבים יציבים, וכתב ספרי מדע פופולרי, האמין ש"הסיפור האנושי הוא למעשה השארת תכונות הילדות אצלנו מהדורות הקודמים". חוקרים נוספים בתחומים שונים שאימצו גישה זו הם דל טיסן, פרופסור לפסיכולוגיה ותקשורת אנושית, וכן חוקר התפתחות החי יב"ש האלדיין.
גולד הסתייג מטענות של קבוצות גזעניות אשר השתמשו במינוח מגישת הנאוטניה, כדי לקדם את עמדתם, וטען: "הניסיון לדרג קבוצות אנושיות לפי דרגת נאוטניה אינה מוצדקת."
הפסיכולוגים סטנלי גרינשפן חוקר הילדים הנודע, וסטיוארט שנקר פיתחו גישה בספרם "הרעיון הראשון" (משנת 2004) על פיה נאוטניה היא הכרח עבור ההתפתחות תכונות ייחודיות למין מסוים, המצריכות קשר אמיץ וארוך טווח עם נותני חסות (הורים או שבט), עד שתתפתח תקשורת רגשית תקינה. למשל, עקב החשיבות של מבע הפנים בעת סימול תקשורתי הדדי, תכונות נאוטניות כמו אובדן שיער, מאפשרים תקשורת טובה ומהירה יותר, לצורך העברת מסרים חשובים ומיידיים דרך הבעה רגשית בפנים.
אחרים הכחישו את קיומה של התפתחות המותירה תכונות נאוטניה באופן גורף, בהצביעם על תכונות רבות המשתנות עם ההתבגרות, ביניהן תכונות שנטענו כתופעת נאוטניה. לדוגמה הרגליים הארוכות ביחס לגוף, בבוגרים לעומת תינוקות, בהשוואה להבדל קטן יותר ביחס אורך הרגליים לגוף, בין הינקות לבגרות אצל קופים, מורה על כך שאין ייחודיות בתופעת הנאוטניה באדם
תופעת נאוטניה בבני אדם > נאוטניה בין המינים

חוקר הטבע והוגה הדעות אשלי מונטגיו הצביע על תכונות הדומות במידה מסוימת לנאוטניה אצל נשים לעומת גברים: שלד עדין יותר, חיבורי הרצועות במפרקים קטנים יותר, פטמת עצם הרקה קטנה יותר, גשר הגבות מוקטן, קיימת יתר הטיה קדומנית של הראש, מפרקים צרים יותר, עור עדין יותר ושעיר פחות - בייחוד באזור הפנים, שמירה על שיער הפרווה העוברית, מבנה גוף קטן יותר, הטיה אחורית יותר של אגן הירכיים, אריכות ימים, קצב חילוף חומרים יומי נמוך יותר, דופק וקצב הלב נמוכים יותר, תקופות התפתחות ארוכות יותר, צליל קולי גבוה יותר, ובלוטות דמעה מורחבות.
תופעת נאוטניה בבני אדם > נאוטניה בין המינים > צורת פנים מושכות

במחקר חוצה תרבויות, נמצא שפנים בעלי יתר נאוטניה, מושכים גברים, בלא קשר לגיל. בקבוצת שיפוט היספאנית, אסיאתית וכן "לבנה", החוקר מייקל קאנינגהאם מצא כי נבחרו נשים משלוש הקבוצות, בעלות עיניים גדולות יותר ורחוקות יותר זו מזו, וכן בעלות אף קטן יותר. במיקוד המחקר נמצא שהחשוב מבין תכונות ה"נאוטניה" הייתה גודל העיניים. הוא הוסיף שייתכן ששיער מבריק אף הוא סימן וחיווי לחיוּת נאוטנית.
הוא שם לב להבדל בין השופטים הלבנים לעומת האחרים, כאשר הלבנים בחרו פנים בעלי סבר מבוגר יותר מהשופטים ההיספאנים והאסיאתיים. הוא הוכיח שתוצאה זו לא מוטית בגלל מראה גזעי מסוים של הנבחנות. במענה לשאלותיו השופטים סברו שנאוטניה באה עם יתר "נשיוּת" וגם "חברתיוּת". ומנגד, פנים בעלי תכונות פחות נאוטניות נתפשו בעיני השופטים כמרגיזות או מכעיסות. מחקרים נוספים איששו את הטענה ש"פני תינוק" נחשבים יפים יותר - למשל במחקר על בחירתן של מלכות יופי באיטליה, ובמחקר על גברים שהתבוננו בנשים "קווקזיות" (כלומר בעלות מראה צפון אירופאי). רוב הנשים שנחשבו יפות יותר בעיני הנבדקים, נמצאו בעלות פנים עם לסת פה וסנטר קטנים יותר, לסת דקה יותר, ומצח גבוה יותר.
לדעת קאנינגהאם, המראה הנאוטני הוא מראה שמנמיך את הגבול בין גזעים ושבטים, ומאפשר בחירת בני זוג חוצת גבולות.
תופעת נאוטניה בבני אדם > נאוטניה בין המינים > הבדלים בין גזעים באדם ובין קופי אדם

למרות התנגדותם המוצהרת לגזענות, הן גולד קודם, ואחריו גם אשלי מונטגיו ואף ריצ'רד גרוסינגר - סופר אמריקני וחוקר האדם הקדמון, הצביעו על כך שמבנה הפנים האסייאתי ("מונגולואידי") הוא בעל תכונות הנאוטניה הרבות ביותר, ולכן אם נאוטניה היא מרשם להתפתחות יתר אליו שואפים, האסייאתי הוא המתקדם ביותר, הן מבחינת גודל המוח והן בשאר התכונות. גרוסינגר ציין שדבר זה חרה לחוקרים שאחזו בגזענות המאדירה את הגזעים האירופיים.
לפי אשלי מונטגיו, ייתכן שיש מידות הולכות ומתפתחות של נאוטניה בין הגזעים, כשהמתקדמים ביותר הם האסייאתים, אחריהם האירופי (קווקאזי) ולבסוף האבוריג'ינים באוסטרליה. פחות נאוטניים הם האוסטרלופיתקוס - ההומיניד שקדם לאדם. דל טיזן המשיך את הקוו הזה, מהומו ארקטוס, ועד לאוסטרלופיתקוס. כך גם בקופים - האדם נאוטני יותר מהקופים הגדולים, קופי העולם הישן נאוטניים יותר מקופי העולם החדש. נטען גם שמחקר השוואתי מצא שקופי בונובו נאוטניים יותר מהשימפנזה, בהתחשב בתכונות כמו אורך הגו.
סטיבן אופנהיימר, רופא ילדים וגנטיקאי יהודי בריטי, מתמצת את דבריו של גולד ואומר שהדבר יכול להסביר את צמיחת המוח בקצב מהיר כל כך לממדים העצומים שלו כיום, יחד עם התכונות הבלתי מוסברות שאינן נראות כמסכימות עם התאמה לסביבה של האדם (כמו חוסר פרווה).
חוקרים אלו גם השוו בין שבטים וגזעים אפריקנים ואחרים ולכל אחד רשמו את התכונות הנאוטניות שלהן, וכן את השוואת הנאוטניה הזו לשל קבוצות אתניות אחרות.